Sigrid Backman
Store norske leksikon,Språk og litteratur,Litteratur i verden,Europa,Finlands litteratur
Sigrid Backman var en finlandssvensk forfatter som berørte flere ulike tema i de ti romanene hun utga fra 1913 til 1935. Sterkest inntrykk gjør Ålandsjungfrun (1919) om en sydame som drukner seg i sorg og protest over at kjæresten David, som kjemper på de rødes side under borgerkrigen, blir henrettet av motstanderne.
Også Familjen Brinks öden (1922) drøfter sorg og tap etter borgerkrigen, sett med øynene til en arbeiderfamilie i Helsingfors. I sine tidligste romaner drøfter hun forholdet mellom mann og kvinne, ofte med en sensuell eventyrstemning som i Vindspel (1913) og Hälleberget och Kavaljeren (1914).En annen karakteristisk roman er De fåvitska trollen (1932), hvor hun på eventyrmanér forsvarer drømmerne som ikke finner seg til rette i det moderne, mekaniserte og upersonlige samfunnet. Les mer i Store norske leksikon Finlands litteratur Eksterne lenker Biografiskt lexikon för Finland: biografi Uppslagsverket Finland: biografi